cyanic-selkie/wikianc huggingface dataset:
செமியோன் ரூதின்
லெனின்கிராட் நகரில் பிறந்தவரான ரூதின் யூத இனத்தவர். லெனின்கிராட் பல்கலைக்கழகத்தில் கல்வி கற்றார். இந்தியவியலில் மேற்படிப்புச் சான்றிதழும் பெற்றார். 1955 இல் லெனின்கிராட் பல்கலைக்கழகத்தில் விரிவுரையாளராகப் பணிக்குச் சேர்ந்தார். 1968 இல் முனைவர் பட்டம் பெற்று துணைப் பேராசிரியராகப் பதவி உயர்வு பெற்றார். தமிழ், தெலுங்கு, சமஸ்கிருதம், இந்தி, வங்காளம், மராட்டி போன்ற இந்திய மொழிகளைக் கற்றறிந்தார். பேரா. ஏ. பியார்தியோஸ்கியும் ரூதினும் இணைந்து உருவாக்கிய தமிழ்-உருசிய அகராதி 1960 ஆம் ஆண்டு வெளியானது. இதில் ஏறத்தாழ 46,000 சொற்கள் இடம்பெற்றிருந்தன. ரூதின் தமிழுக்காற்றிய தொண்டினைப் பாராட்டி, 1965 இல் தமிழ் எழுத்தாளர் சங்கம் அவருக்கு ஒரு பரிசையும் சிறப்புப் பதக்கத்தையும் வழங்கியது. 1968 இல் சென்னையில் நடைபெற்ற இரண்டாம் உலகத் தமிழ் மாநாட்டில் ரூதின் கலந்து கொண்டார்.
மெத்திலமோனியம் வெள்ளீய ஆலைடுகள்
வெள்ளீய ஆலைடு பெரோவ்சிகைட்டுகள், குறைக்கடத்திகளாகக் கருதப்பட்டாலும், கவனக்குறைவான மற்றும்/அல்லது தன்னிச்சையான சில செயல்பாடுகள் காரணமாக, Sn2+ முதல் Sn4+ வரை எளிதாக ஆக்சிசனேற்றம் செய்வதால், ஓர் உலோகம் போன்ற நடத்தையை அடிக்கடி வெளிப்படுத்துகிறது.
சிங்கடோகா
சிகடோங்கா என்பது பிஜி நாட்டின் பேரூராட்சிகளில் ஒன்று. இது விட்டிலெவு தீவில் உள்ளது. சிகடோங்கா ஆற்றங்கரையில் அமைந்துள்ளது, நந்தி நகரில் இருந்து61 கி.மீ தொலைவில் உள்ளது. நந்துரோகா-நவோசா பகுதியில் பெரிய நகரம் இதுவே.
பகுப்பு:பிஜி
செமியோன் ரூதின்
மேற்கோள்கள்
பகுப்பு:தமிழறிஞர்கள் பகுப்பு:1929 பிறப்புகள் பகுப்பு:1973 இறப்புகள் பகுப்பு:உருசிய மொழியியலாளர்கள்
மெத்திலமோனியம் வெள்ளீய ஆலைடுகள்
மேற்கோள்கள்
பகுப்பு:மெத்திலமோனியம் சேர்மங்கள் பகுப்பு:பெரோவ்சிகைட்டுகள் பகுப்பு:சூரிய மின் ஆற்றல்
மெசியா
மெசியா (Messiah) என்னும் பெயர் ஒரு மக்கள் குழுவினருக்கு விடுதலை அளிப்பவர், மீட்பு வழங்குபவர் என்னும் பொருள் தருகின்ற சொல் ஆகும். இது குறிப்பாக, யூதம், கிறித்தவம், இசுலாம் ஆகிய ஆபிரகாமிய சமயங்கள் சார்ந்த கருத்துருவகம் ஆகும்.
எபிரேய விவிலியத்தில்
பழைய ஏற்பாடு என்று கிறித்தவர்களால் அழைக்கப்படுகின்ற நூல் தொகுதியான எபிரேய விவிலியத்தில் "மெசியா" அல்லது "மஷியா" (mashiach) என்று வரும் சொல் எண்ணெயால் திருப்பொழிவு (அபிசேகம்) செய்யப்பெறுகின்ற அரசன், பெரிய குரு போன்றோரைக் குறிக்கும் (காண்க: விடுதலைப் பயணம் 30:22-25).
மெசியா என்னும் கருத்துருவகம் யூத சமயத்துக்கு மட்டுமே உரியதன்று. எபிரேய விவிலியமே, பெர்சிய மன்னனான சைரசு என்பவரை "மெசியா" என்று அழைக்கிறது. ஏனென்றால் யூத சமயத்தைச் சாராதவராக இருந்தாலும் சைரசு மன்னன் யூதர்களின் கோவிலை மறுபடியும் கட்டி எழுப்ப ஆணையிட்டு, இசுரயேல் மக்களுக்கு ஆதரவு காட்டினார்.
யூதர்களின் மெசியா என்பவர் தாவீது அரசனின் வழித்தோன்றலாக வருவார் என்றும், கடவுளிடமிருந்து திருப்பொழிவு பெறுவார் என்றும், இசுரயேலின் பன்னிரு குலங்களையும் அரசாள்வார் என்றும், அமைதி நிலவுகின்ற ஒரு புதிய உலகைத் தோற்றுவிப்பார் என்றும் யூதர்கள் நம்பினர்.
மெசியாவும் கிறித்துவும்
மெசியா என்னும் எபிரேயச் சொல் கிரேக்க மொழியில், செப்துவசிந்தா விவிலிய மொழிபெயர்ப்பில் "கிறிஸ்தோஸ்"  (Khristós = Χριστός) என்று மாறியது. அதற்கும் "திருப்பொழிவு பெற்றவர்" என்பதே பொருள்.
"கிறிஸ்தோஸ்" என்னும் பெயரே இயேசு கிறிஸ்து என்னும் பெயரில் நாசரேத்து இயேசுவுக்குச் சிறப்புப் பெயராக அமைந்தது. அப்பெயரிலிருந்தே "கிறித்தவம்", "கிறித்தவர்" போன்ற சொற்கள் தோன்றின.
இசுலாமிய மரபு
இசுலாமிய மரபுப்படி, இயேசு மரியாவின் மகனாகப் பிறந்தவர்; இசுரயேலருக்கு இறைவாக்கினராகவும் மெசியாகவாகவும் அனுப்பப்பட்டவர். அவர் இறுதி நாள்களில் மீண்டும் இவ்வுலகிற்குத் திரும்புவார்; "வழிகாட்டப்பட்டவர்" (மாதி [மாக்தி] Mahdi) என்பவரோடு இணைந்துகொண்டு "போலி மெசியா"வை எதிர்த்து முறியடிப்பார்.
மெசியா என்னும் சொல்லின் பொருள்
அரமேய மொழியில் משיחא "meshiha" எனவும், எபிரேய மொழியில் Māšîăḥ எனவும் உள்ள சொல் கிரேக்க மொழியில்  Μεσσίας அதிலிருந்து  இலத்தீனிலும்  "Messias" என வடிவம் பெற்றது. இச்சொல்லின் பொருள் "(கடவுளால்) எண்ணெய் பூசப்பெற்றவர்", "திருப்பொழிவு பெற்றவர்" "அபிசேகம் பெற்றவர்" என்பது ஆகும்.
செப்துவசிந்தா என்னும் விவிலிய கிரேக்க மொழிபெயர்ப்பு எபிரேய விவிலியத்தில் 39 முறை வருகின்ற மெசியா என்னும் சொல்லை () "கிறிஸ்தோஸ்" Χριστός (Khristós) என்று மொழிபெயர்க்கிறது. கிரேக்க புதிய ஏற்பாடு இரு முறை Μεσσίας, Messias என்று குறிக்கிறது (காண்க: யோவான் 1:41; 4:25).
"கிறிஸ்தோஸ்" என்னும் கிரேக்க சொல்லின் பொருளும் "எண்ணெய் பூசப்பெற்றவர்" என்பதே. அதிலிருந்தே "கிறிஸ்து" என்னும் சிறப்புப் பெயர் இயேசுவைக் குறிக்கும் பெயராக உருப்பெற்றது.
அரபி மொழியில்
மெசியா என்னும் சொல் அரபி மொழியில் Masīḥ என்று வரும். தற்கால அரபி மொழியில் மெசியா என்னும் பெயர் இயேசுவின் சிறப்புப் பெயர்களுள் ஒன்றாகப் பயன்படுத்தப்படுகிறது. அரபு கிறித்தவர்களும் முசுலிம்களும் Masīḥ என்னும் சொல்லால் இயேசுவைக் குறிப்பிடுகிறார்கள். "மெசியாவாகிய இயேசு" என்பதை அவர்கள் Yasūʿ al-Masih (يسوع المسيح ) என்று எழுதுகிறார்கள். Masīḥ என்னும் சொல்லின் நேரடிப் பொருள் "திருப்பொழிவு பெற்றவர்" என்பதாகும்.
யூத சமயத்தில் மெசியா
ஓர் ஆள்மீதோ பொருள்மீதோ எண்ணெய் தேய்த்து/வார்த்து முழுகுதல் "மொஷியா" என்னும் எபிரேயச் சொல்லில் அடங்கியிருக்கும் பொருள் ஆகும். இதையே அபிசேகம் செய்தல் என்றும் கூறுவர் (காண்க: 1 சாமுவேல் 10:1-2). எபிரேய விவிலியத்தில் எண்ணெய் வார்த்து திருப்பொழிவு செய்யும் செயல்பாடு பல இடங்களில் குறிப்பிடப்படுகிறது. அச்செயல்பாட்டில் கீழ்வருவன அடங்கும்: அரசன் திருப்பொழிவு செய்யப்படுதல் (1 அரசர் 1:39), யூத குருக்கள் திருப்பொழிவு பெறுதல் (2 லேவியர் 4:3), இறைவாக்கினர் திருப்பொழிவு பெறுதல் (எசாயா 61:1); யூத கோவிலும் கோவில் கலன்களும் திருப்பொழிவு பெறுதல் (விடுதலைப் பயணம் 40:9-11), புளிப்பற்ற அப்பம் திருப்பொழிவு பெறல் (எண்ணிக்கை 6:15), யூதரல்லாத ஒரு மன்னன் திருப்பொழிவு பெறுதல்.
இறுதிக் காலம் பற்றிய யூத இறையியலில், மெசியா என்பவர் வருங்காலத்தில் தாவீதின் குலமரபிலிருந்து பிறப்பார் என்றும், அவர் திரு எண்ணெயால் பூசப்பட்டு அரசராகத் திருப்பொழிவு பெற்று, கடவுளின் அரசில் ஆட்சி செய்வார் என்றும், மெசியா காலத்தில் யூத மக்களை ஆள்வார் என்றும் உள்ளது. யூத சிந்தனையில், மெசியா என்பவர் கடவுளுக்கு நிகரானவரோ கடவுளின் மகனோ அல்ல. எதிர்காலத்தில் மெசியா வருவார் என்பது யூத சமயத்தின் ஓர் அடிப்படை நம்பிக்கை ஆகும்.
யூத சமயத்தின் ஒரு பிரிவான கபாலா (Kabbalah) போதனைப்படி, வரவிருக்கும் மெசியாவின் காலத்தில் அமைதியும் சுதந்திரமும் நிலவும். தாவீதின் மகனான மெசியாவுக்கு முன் யோசேப்பின் மகனான மெசியா வருவார். அவர் தம் உயிரையே பலியாகத் தந்து இசுரயேல் மக்கள் அனைவரையும் ஒன்றுசேர்த்து, அவர்களை தாவீதின் மகனான மெசியாவின் வருகைக்குத் தயார் செய்வார்.
கிறித்தவப் பார்வையில் மெசியா
மெசியா என்னும் எபிரேயச் சொல்லின் நேரடி கிரேக்க மொழிபெயர்ப்பு "கிறிஸ்தோஸ்" (khristos (χριστος)), அதன் ஆங்கில வடிவம் Christ. கிறித்தவர்கள் இயேசுவை "கிறிஸ்து/கிறித்து" என்றும் மெசியா என்றும் அழைப்பார்கள். மெசியா பற்றி எபிரேய விவிலியத்தில் கூறப்பட்ட இறைவாக்குகள் இயேசுவின் வாழ்க்கையில் நிறைவேறின என்றும், இயேசுவே விவிலியத்தில் முன்னறிவிக்கப்பட்ட மெசியா ஆவார் என்பதும் கிறித்தவர்களின் நம்பிக்கை. மெசியாவாக வந்த இயேசு தமது பணி, சாவு, உயிர்த்தெழுதல் வழியாக உலகத்தை மீட்டு அதன் மீட்பரும் இரட்சகரும் ஆனார் எனவும், அதே இயேசு மீண்டும் அரசராகவும் ஆண்டவராகவும் வருவார் எனவும் கிறித்தவர்கள் நம்புகின்றனர்.
மிகப்பெரும்பான்மையான கிறித்தவ சபைகள் இயேசுவைக் கடவுளின் மகனாகவும், மனுவுருவெடுத்த இறை வார்த்தையாகவும் ஏற்று வழிபடுகின்றன. இயேசுவை மெசியாவாகவும் ஏற்கின்றன. ஆனால் யூத சமயமும் இசுலாமும் இயேசுவைக் கடவுளின் மகனாக ஏற்பதில்லை.
இசுலாம் பார்வையில் மெசியா
திருக்குரான் போதனைப்படி, மரியாவின் மகனான இயேசு (அரபி: Isa ibn Maryam) மெசியாவாகவும் இறைவாக்கினராகவும் யூத மக்களுக்கு அனுப்பப்பட்டார் (குரான் 3:45). இயேசு விண்ணகத்தில் உயிரோடு இருக்கிறார் என்றும் அவர் உலகிற்குத் திரும்பவும் வந்து போலி மெசியாவை முறியடிப்பார் என்றும் கூறப்படுகிறது. போலி மெசியாவை முறியடித்தபின் இயேசு முசுலிம்களின் தலைவர் ஆவார். அவர் இசுலாமிய குழுமத்தை ("உம்மா") ஒன்று சேர்த்து, அல்லாவை வழிபடும் சமூகமாக ஒன்றிணைப்பார். அவ்வாறு நிகழும்போது, கிறித்தவர்களும் யூதர்களும் இயேசுவைக் குறித்து நம்புகின்றவை தவறு என்று தெரியவரும். இவ்வாறு திருக்குரானில் உள்ளது. இக்கருத்தைக் கிறித்தவர்களும் யூதர்களும் ஏற்பதில்லை.
அகமதியா
19ஆம் நூற்றாண்டில் எழுந்த இசுலாமிய சீர்திருத்த இயக்கமாகிய அகமதியா கொள்கைப்படி, மெசியா என்பதும் "மாக்தி" என்பதும் ஒரே ஆள் தான்.
"இயேசுவைத் தவிர வேறு மாக்தி இல்லை" போன்ற பல ஹதீஸ்களை அகமதியர் சான்றாகக் காட்டுகின்றனர்.
இறுதிக் காலத்தில் வரும் மெசியா அகமதியா இயக்கத்தை நிறுவிய மிர்சா குலாம் அகமது என்று அகமதியா இயக்கத்தினரின் நம்புகின்றனர்.
மேலும் காண்க
கல்கி (அவதாரம்)
மைத்திரேயர்
மிர்சா குலாம் அகமது
வெளி இணைப்புகள்
பகுப்பு:விவிலியம் பகுப்பு:கிறிஸ்தவம் பகுப்பு:யூதம்
கண்டா
கண்டா இராகம் கருநாடக இசையில் பயன்படும் இராகங்களில் ஒன்றாகும். இது 8 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 2 ஆவது மேளமாகிய ஹனுமத்தோடி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:தோடியின் ஜன்னிய இராகங்கள்
இலித்துவேனிய தாவரங்கள் மரபணு வங்கி
இலித்துவேனிய தாவரங்கள் மரபணு வங்கி (Lithuanian Plants Genes Bank) என்பது தாவர மரபணு வளத்தைப் பாதுகாக்கும் ஓர் அமைப்பாகும். இது இலித்துவேனியாவின் சுற்றுச்சூழல் அமைச்சகம் நிர்வகிக்கும் ஒரு நிலையான பயன்பாட்டு அமைப்பு ஆகும். இவ்வமைப்பின் தலைமையகம் மத்திய இலித்துவேனியாவின் கேதாய்னியை மாவட்ட நகராட்சியில் இடம்பெற்றுள்ள அகாதெமியா நகரத்தில் அமைந்துள்ளது.
1997 ஆம் ஆண்டு இங்கு தாவரங்கள் சேமிப்புப் பணி செயல்படத் தொடங்கியது. 2004 ஆம் ஆண்டில் இலித்துவேனியத் தாவரங்கள் மரபணு வங்கி நிறுவப்பட்டது. விதை சேமிப்பும் இதன் ஒரு பகுதியாக மாறியது. 2017 ஆம் ஆண்டு நிலவரப்படி இங்கு பல்வேறு வகையான தாவரங்களில் இருந்து 3318 மாதிரிகள் சேமிக்கப்பட்டிருந்தன.
புற இணைப்புகள்
பகுப்பு:தாவர இனப்பெருக்கம்
மறைக்கதிர் (சிற்றிதழ்)
மறைக்கதிர் இந்தியா நீடூர் எனுமிடத்திலிருந்து 1963ம் ஆண்டில் வெளிவந்த ஒரு இசுலாமிய மாத இதழாகும்.
பணிக்கூற்று
இஸ்லாமிய இலக்கிய மாத இதழ்
உள்ளடக்கம்
இவ்விதழ் இசுலாமிய அடிப்படை விளக்க கட்டுரைகளையும், ஆய்வுக் கட்டுரைகளையும் உள்ளடக்கி இருந்தது.
பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
ஹிட்லர் (நூல்)
ஹிட்லர் (நூல்) 1935 இல் வெ.சாமிநாத சர்மாவால் எழுதபட்ட நூல்.
முதல் உலகப்போரில் (1914) சாதாரண படைவீரனாக வாழ்கையை தொடங்கிய ஹிட்லர் அடுத்த 20 வருடங்களில் ஜெர்மனியின் சர்வாதிகாரியாக மாறும் வரலாறை பதிவுசெய்கிறது. 1935 வரையான வரலாறு இதில் கூறப்பட்டுள்ளது. யூதர்கள் மீதான இனப்படுகொலைகள் தொடங்காத காலத்தில் எழுதப்பட்டதால் ஹிட்லரை ஒரு நாயகனாக சித்தரிக்கின்றது.
மேலும் காண்க
பகுப்பு:1935 தமிழ் நூல்கள்
மெய்ஞானபுரம்
=மெய்ஞானபுரம்= மெய்ஞானபுரம் (நெடுவிளை) தூத்துக்குடி மாவட்டத்தின் தெற்குப் பகுதியில், சாத்தான்குளத்திலிருந்து 10கி.மீ தூரத்திலும், நாசரேத்திலிருந்து 11 கி.மீ தெற்கிலும் அமைந்துள்ளது. இது மெய்ஞானபுரம் என்று அழைக்கப்படுகிறது. உடன்குடி இதன் அருகில் உள்ள நகரமாகும். இதன் அருகில் நாசரேத் ரெயில்வே நிலையம் அமையப்பெற்றுள்ளது. இது தூத்துக்குடி விமான நிலையத்தின் மூலம் சேவை பெறுகிறது. சாலை போக்குவரத்தின் வாயிலாக திருநெல்வேலி (41கிமீ வடகிழக்கு), தூத்துக்குடி மற்றும் நாகர்கோவிலுக்கு செல்லலாம்.
மதம்
இந்தியாவில் உள்ள தேவாலயங்களில் நேர்தியாக கட்டப்பட்ட தேவாலயங்களில் தூய பவுலின் ஆலயம், மெய்ஞானபுரமும் ஒன்றாகும். மார்ச் 7, 1830ஆம் ஆண்டு அருள்திரு. ரெனியஸ் அவர்கள் நெடுவிளை என பெயர் பெற்ற இக்கிராமத்தை மெய்ஞானபுரம் (உண்மை ஞானம்) என பெயர் மாற்றினார். அருள்திரு. ஜான் தாமஸ், 1837இல் இக்கிராமத்தை வந்தடைந்தார், பின்னர் ஆலயத்தை மிக நேர்த்தியாக வடிவமைத்தார். இது திருநெல்வேலிக்கு சுற்றுலா வரும் அனைவரையும் கவரக் கூடிய இடமாக காணப்படுகிறது. 192 அடி உயரமுள்ள இதன் கோபுரம் 1868ஆம் ஆண்டு கட்டப்பட்டது. கோபுர கட்டுமானத்திற்கான அஸ்திபார கல் லாட் நெபியாரால் நிறுவப்பட்டது. அருள் திரு ஜான் தாமஸ் மரித்து இவ்வாலயத்தின் அருகிலே அடக்கம் செய்யப்பட்டார். ஒவ்வொரு ஆண்டும் ஜனவரி மாத்த்தின் கடைசி வியாழக்கிழமை அசனப் பண்டிகை கொண்டாடப்படுகிறது. இக்கிராம மக்கள் ஆலய பிரதிஸ்டை பண்டிகையை தூய பவுலின் நினைவாக கொண்டாடுகின்றனர். இப்பண்டிகையின் போது இக்கிராம மக்களின் உறவினர்கள் மற்றும் பார்வையாளர்கள் என ஒரு லட்சத்துக்கும் அதிகமான மக்கள் கலந்து கொள்ளுகின்றனர். அந்நேரத்தில் அதிக அளவிளான உணவு (அசனம்) தயாரிக்கப்பட்டு வழங்கப்படுகிறது. இந்த அசனப் பண்டிகை தூத்துக்குடி மாவட்டத்தில் பிரசித்தி பெற்றது.
பொருளாதாரம்
இக்கிராம மக்களின் வாழ்வாதாரத்திற்கான முக்கிய ஆதாரம் வேளாண்மை ஆகும். மேற்கு ஏக்கர் நீர் பாசனம் (சாந்தநேரி கால்வாய்) நீர்ப்பாசனத்திற்கு ஒரே ஆதாரம் ஆகும். செம்மறிகுளம் விவசாயிகள், சாந்தநேரி ஏரிக்கு வரும் கால்வாய் மறித்து சாகுபடி செய்வதால், சாந்தநேரி ஏரி எப்பொழுதும் வறண்டே காணப்படுகிறது. பல ஆண்டுகள் பருவமழை பொய்த்து போனதால் மக்கள் நகரத்திற்கு குடிபெயர்ந்தனர்.
கிராம மற்றும் ஆலய வரலாறு
இக்கிராம பூசாரியின் மகன் பாம்பினால் கடிப்பட்டு துன்புற்றார். சி.டி.இ. ரேனியஸ் (1790-1838) அவர்கள் அவனுக்கு மருந்து கொடுத்து அவனை காப்பாற்றினார். இதனால் இக்கிராமத்திலுள்ள அனைவரும் கிறிஸ்தவ மத்த்தை தழுவினர். தூய பவுலின் ஆலயம் ஜெர்மன் பாணி கலந்து கட்டப்பட்டது.
வெளிபுற இணைப்புகள்
பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள்
சதுர அடி 3500
சதுர அடி 3500 (Sathura Adi 3500) என்பது 2017ஆம் ஆண்டு வெளியான இந்திய தமிழ் திகில் நாடகத் திரைப்படம் ஆகும். ஜெய்சன் பழயாட்டு எழுதி இயக்கியுள்ள இப்படத்திற்கு, ஆர். ராதாகிருஷ்ணன் திரைக்கதை எழுதியுள்ளார். இப்படத்தில் நிகில் மோகன், இனியா, சுவாதி தீட்சித், பெலிக்ஸ் ஜானி குருவில்லா ஆகியோர் முக்கிய கதாபாத்திரங்களில் நடித்துள்ளனர். மேலும் இப்படத்தில் மூத்த நடிகர்களான ரகுமான், பிரதாப் போத்தன், கோவை சரளா ஆகியோர் பிற வேடங்களில் நடித்துள்ளனர். இந்த படத்தின் தயாரிப்புப் பணிகள் 2016 ஆம் ஆண்டின் நடுப்பகுதியில் தொடங்கியது. எதிர்மறையான விமர்சனங்களுடன் 2017 ஆகத்து 4 அன்று வெளியானது.
தயாரிப்பு
ரகுமான் நடித்த துருவங்கள் பதினாறு (2016) படத்தின் வெற்றியானது, இப்படத்தில் அவரது பெயரைக் கொண்டு விளம்பரம் செய்து வணிக ரீதியாக அறுவடை செய்ய தூண்டுதலாக ஆனது. பின்னர் பிப்ரவரி 2017 இல் பகடி ஆட்டம் மற்றும் மார்ச் 2017 இல் ஒரு முகத்திரை படங்கள் வெளியான பிறகு, சதுர அடி 000 படத்தின் தயாரிப்பாளர்கள் ரகுமான் இப்படத்தில் சிறிய பாத்திரத்தில் நடித்துள்ளதுக்கு மாறாக அவரை படத்தின் முக்கிய கதாபாத்திரங்களில் நடித்த ஒருவர் போல விளம்பரப்படுத்தினர். ஜூலை 2017 இல் படத்தின் இசை வெளியீட்டின் போது, நடிகை இனியா நிகழ்ச்சியில் கலந்து கொள்ளத் தவறியதாக மூத்த இயக்குனர் கே. பாக்யராஜ் விமர்சித்தார். மேலும் தயாரிப்பாளர்கள் அவரை படங்களில் ஒப்பந்தம் செய்வதற்கு முன் இன்னொரு முறை சிந்திக்க வேண்டும் என்று கூறினார். பின்னர் பாக்யராஜின் கருத்துக்கள் குறித்து, கருத்து தெரிவித்த இனியா தான் கணுக்காலில் காயமுற்று அதிலிருந்து மீண்டு வருவதாகக் கூறினார். மேலும் தன்னை அந்த விழாவுக்கு முறையாக அழைக்காமல் குழுவில் தனக்கு வாட்சப் செய்தி அனுப்பப்பட்டதாகவும் தெரவித்தார்.
இசை
இப்படத்திற்கான இசையை கணேஷ் ராகவேந்திரா அமைத்தார். படத்தின் பாடல் வெளியீட்டு உரிமையை டைம்ஸ் மியூசிக் இந்தியா வாங்கியது. இந்த படப் பாடல்கள் 25 சூலை 2017 அன்று வெளியிடப்பட்டது. படத்தில் நான்கு பாடல்கள் இடம்பெற்றன.
வெளியீடு
இந்தப் படம் 4 ஆகத்து 2017 அன்று கலவையான விமர்சனங்களுடன் வெளியானது.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள்
பஞ்ச வண்ணக்கிளி
பஞ்ச வண்ணக்கிளி அல்லது ஐவண்ணக்கிளி அல்லது பஞ்ச வர்ணக்கிளி (Macaws) என்பது நீண்ட வால் கொண்ட, பல வண்ணங்கள் கொண்ட பெருங்கிளி. பஞ்ச வண்ணக்கிளி தாயகமாக மெக்சிக்கோ, மத்திய அமெரிக்கா, தென் அமெரிக்கா ஆகிய இடங்களைக் கொண்டது. பல இனங்கள் காடுகளில் குறிப்பாக மழைக்காடுகளில் வசிக்கின்றன. ஏனையவை கானகங்களில் அல்லது புல்நிலம் போன்ற இடங்களில் வசிக்கின்றன.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:பெருங்கிளிகள்
ஆசிய கால்பந்துக் கூட்டமைப்புக் கோப்பை
ஆசிய கால்பந்துக் கூட்டமைப்புக் கோப்பை (AFC Cup) என்பது ஆசிய கால்பந்துக் கூட்டமைப்பு அங்கத்து நாடுகளிலுள்ள கால்பந்துக் கழகங்களுக்காக ஆண்டுதோறும் நடத்தப்பெறும் போட்டியாகும். ஆசிய கால்பந்துக் கூட்டமைப்பின் விதிகளின்படி வளர்ந்துவரும் நாடுகளிலுள்ள கால்பந்துக் கழகங்கள் இப்போட்டிக்கு தகுதி பெறுகின்றன. வளர்ந்த நாடுகள் ஆசிய வாகையர் கூட்டிணைவுக்குத் தகுதிபெறும். கால்பந்து விளையாட்டில் தொடக்கநிலையில் உள்ள நாடுகளின் கழகங்கள் ஆசிய பிரசிடென்ட்சு கோப்பையில் விளையாட அனுமதிக்கப்படுவர்.
வளர்ந்துவரும் நாடுகள் என்பது ஆசிய கால்பந்துத் தரப்பட்டியலின்படி முதல் 14 இடங்களுக்கு வெளியேயுள்ள நாடுகளாகும். முதல் 14 நாடுகள் வாகையர் கூட்டிணைவு ஆடுவதற்குத் தகுதியுடையவை. 2009-ஆம் ஆண்டு மீள்சீரமைவுக்கு முன்னர், ஐரோப்பாவில் இருந்ததுபோல யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு போல ஆசிய வாகையர் கூட்டிணைவு மற்றும் ஏஎஃப்சி கோப்பை ஆகிய இரண்டும் ஒன்றோடொன்று தொடர்புடையவையாக இல்லை. 2009-லிருந்து ஏஎஃப்சி கோப்பை வெல்லும் அணியும் மற்ற ஒருசில நிபந்தனைகளை நிறைவேற்றும் அணிகளும் ஆசிய வாகையர் கூட்டிணைவில் பங்குபெறுவதற்கான தகுதிச் சுற்றுப் போட்டிகளில் விளையாடும். அத்தகுதிச் சுற்றப் போட்டிகளில் தோற்கும் அணிகள் ஏஎஃப்சி கோப்பையில் விளையாடுவர். வெல்வோர் வாகையர் கூட்டிணைவில் விளையாடுவர்.
சங்ககாலச் சேரர்
thumbnail|100px|வலது|சேர நாணயங்களில காணப்படும் சேரமன்னர் முத்திரை, எய்யும் வில்
தமிழ்நாடு சேரர், சோழர், பாண்டியர் என்னும் மூவேந்தர்களால் ஆளப்பட்டு வந்தது. சேர அரசர்கள் தமிழ்நாட்டின் மேற்குப் பகுதியை ஆண்டு வந்தனர். சோழர் கிழக்குப் பகுதியையும், பாண்டியர் தெற்குப் பகுதியையும் ஆண்டு வந்தனர். இவற்றை முறையே குணபுலம், தென்புலம், குடபுலம் என்று சங்க இலக்கியங்கள் குறிப்பிடுகின்றன.
கடல்சார்ந்த நிலம் சேர்ப்பு என்னும் சொல்லால் தொன்று தொட்டு வழங்கப்பட்டு வந்தது. நீர் சூழ்ந்த கடலும் நிலமும் சேருமிடத்தைத் தமிழர் சேர்ப்பு என்றனர். சேரநாட்டின் பெரும்பகுதி சேர்ப்புநிலம். சோழ நாட்டிலும், பாண்டிய நாட்டிலும் சேர்ப்புப்பகுதி இருந்தாலும் இவற்றில் உள்நாட்டுப்பகுதி அதிகம்.
சேரநாட்டை ஆண்ட மன்னர்கள் அனைவரும் 'சேரமான்' என்னும் அடைமொழியில் தொடங்கும் பெயருடன் குறிப்பிடப்படுகின்றனர். எளிய ஒப்புநோக்குத் தெளிவுக்காக 'சேரமான்' என்னும் சொல் சேர்க்கப்படாமல் பெயர்கள் இங்கு குறிப்பிடப்படுகின்றன. ஒப்புநோக்க உதவும் வகையில் குடிப்பெயர்களின் பெயர் வரிசையில் அரசர் பெயர்கள் அகரவரிசைப்படுத்தப்பட்டுள்ளன. அரசர் பெயரை அடுத்து அவர்கள் பாடப்பட்டுள்ள புறநானூற்றுப் பாடல்-வரிசை எண்ணும் தரப்பட்டுள்ளது.
இந்தத் தொகுப்பில் உள்ள சேர அரசர்கள் புறநானூற்றுப் பாடல்களில் வருபவர்கள். பதிற்றுப்பத்து நூலில் குறிப்பிடப்படும் சேர அரச பரம்பரையில் காலநிரல் தெரிகிறது. எனவே அவர்கள் காலநிரல் வரிசையிலேயே காட்டப்படுகின்றனர்.
தொகுப்பு வரலாறு
மூவேந்தர் என்போர் சேர சோழ பாண்டியர். சங்க காலத்தில் தமிழகத்தை ஆண்ட சேர சோழ பாண்டியர்களின் பெயர்களைப் புறநானூற்றையும் பத்துப்பாட்டையும் தொகுத்தவர்களும், பதிற்றுப்பத்தைத் தொகுத்துப் பதிகம் பாடியவரும் குறிப்பிடுகின்றனர். பாடல்களுக்குள்ளேயும் இவர்களின் பெயர்கள் வருகின்றன. அரசர்களின் பெயர்களில் உள்ள அடைமொழிகளை ஓரளவு பின் தள்ளி அகரவரிசையில் தொகுத்து வரலாற்றுக் குறிப்பு தரப்பட்டுள்ளது. இது வரலாற்றினை ஒப்புநோக்கி அறிய உதவியாக இருக்கும். இவர்கள் 18 பேர்
அடிக்குறிப்பு
* பகுப்பு:சங்ககால அரசர்கள்
ஆட்டக் கடிகாரம்
ஆட்டக் கடிகாரம் என்பது இருவர், ஒரே நேரத்தில் விளையாடும் ஆட்டங்களில் பயன்படுத்தப்படும் ஒரு சாதனம். இதில் இரண்டு கடிகாரங்களும், அவற்றின் மேல் இரண்டு பொத்தான்களும் இருக்கும். ஒரு கடிகாரத்தின் பொத்தானை அழுத்தினால் அக்கடிகாரம் நிற்கும், அடுத்த கடிகாரம் ஓடும். ஆகவே இரண்டு கடிகாரங்களும் ஒரே நேரத்தில் ஓடாது. ஆட்டாக்காரர்கள் ஒரு நகர்த்தலுக்கு எடுக்கும் நேரத்தைக் கணிக்க இது உதவுவதுடன், ஒரு ஆட்டக்காரர் தன் நகர்த்தல் ஒன்றுக்கு அதிக நேரம் எடுத்து ஆட்டத்தை தாமதப்படுத்தாமல் இருக்கவும் உதவுகிறது.
ஆட்டக் கடிகாரங்கள் முதலில், பெரும்பாலும் சதுரங்க போட்டிகளிலேயே பயன்படுத்தப்பட்டதால், இது அடிக்கடி சதுரங்கக் கடிகாரம் எனவும் அழைக்கப்படுகிறது. பின்னர் இதன் பயன்பாடு சொல்லாக்க ஆட்டம், சோகி, வெய்ச்சி மற்றும் பொதுவாக இருவர் ஆடும் ஆட்டங்களுக்கும், வேறு சில பலகை விளையாட்டுக்களும் பரவியது. முதலில் நடுவர் அனைத்து கடிகாரங்களையும் ஒரு பக்கமாக, இலகுவாக அனைத்தையும் அவதானிக்கும் வகையில் அடுக்குவார். இது இறுதி நேரங்களில் கவனம் தேவைப்படும் ஆட்டங்களை வகைப்படுத்த உதவும். 1883 ஆம் ஆண்டு இலண்டனில் நடந்த சதுரங்கப் போட்டித் தொடரில் முதன் முதலாக ஆட்டக்கடிகாரங்கள் பயன்படுத்தப்பட்டன..
எண்மருவி ஆட்டக் கடிகாரங்கள்
அலைமருவி ஆட்டக் கடிகாரங்களில் பல குறைபாடுகள் இருந்ததால், 1973 இல் மின் பொறியியல் மாணவன் மற்றும் சதுரங்க ஆட்டக்காரராகவிருந்த புரூசு சேனே, முதல் எண்மருவி ஆட்டக் கடிகாரத்தை கண்டுபிடித்தார். இதன் மூலம் மிக நுணுக்கமாக ஆட்ட நேரம் கணிக்கப்பட்டது. தற்காலங்களில் சதுரங்கப் பலகையுடன் இணைக்கப்பட்ட எண்மருவி ஆட்டக் கடிகாரங்களும் பயன்பாட்டில் உள்ளது. பலகையில் உள்ள உணரிகள் மூலம் நகர்த்தல் இடம்பெற்றதைக் கணித்து இந்தக் கடிகாரம் இயங்குகிறது.
வெளியிணைப்புக்கள்
பகுப்பு:சதுரங்கக் கருவிகள் பகுப்பு:கடிகாரங்கள் பகுப்பு:விளையாட்டுகள்
மார்வெலின் நெற்ஃபிளிக்சு தொலைக்காட்சி தொடர்கள்
மார்வெலின் நெற்ஃபிளிக்சு தொலைக்காட்சி தொடர்கள் (Marvel's Netflix television series) என்பது மார்வெல் வரைகதை வெளியீடுகளில் தோன்றிய கதாபாத்திரங்களை அடிப்படையாக கொண்டு நெற்ஃபிளிக்சு என்ற ஓடிடி தளத்திற்காக உருவாக்கப்பட்டு ஒன்றோடொன்று இணைக்கப்பட்ட அமெரிக்க நாட்டு தொலைக்காட்சித் தொடர்களின் தொகுப்பாகும். இந்த தொடர்கள் ஏபிசி ஸ்டுடியோஸ் மற்றும் மார்வெல் தொலைக்காட்சி நிறுவனங்களால் தயாரிக்கப்பட்டது, அவை மார்வெல் திரைப் பிரபஞ்சத்தில் அமைக்கப்பட்டு, உரிமையாளரின் திரைப்படங்கள் மற்றும் பிற தொலைக்காட்சித் தொடர்களின் தொடர்ச்சியை அங்கீகரிக்கின்றன. இந்த மார்வெல் நெற்ஃபிளிக்சு தொடர்களின் குழுவை "மார்வெல் ஸ்ட்ரீட்-லெவல் கிரோஸ்" அல்லது "மார்வெல் நைட்ஸ்" என்று அழைக்கப்படுகின்றது.
2013 இல் மார்வெல் மற்றும் நெற்ஃபிளிக்சு இடையிலான ஒப்பந்தம் நவம்பரில் அறிவிக்கப்பட்டது. அதை தொடர்ந்து டேர்டெவில் (2015–2018),  ஜெசிகா ஜோன்சு (2015–2019), லூக் கேஜ் (2016–2018) மற்றும் அயன் பிஸ்ட் (2017–2018),  ஆகிய தனித் தொடர்கள் தயாரிக்கப்பட்டு ஒளிபரப்பானது. அத்துடன் ஒன்றோடொன்று இணைக்கப்பட்ட தி டிபென்டெர்சு (2017) என்ற தொடரும்,டேர்டெவிலில் இருந்து ஒரு வழித்தொடரான தி பனிஷர் (2017–2019) என்ற தொடரும் உருவானது. இந்தத் தொடர்கள் அனைத்தும் நியூயார்க் மாநிலத்தில் படமாக்கப்பட்டன.
இந்தத் தொடரில் மாட் மர்டாக் மற்றும் டேர்டெவிலாக சார்லி சாக்ஸ், ஜெசிகா ஜோன்சுவாக கிரிஸ்டன் ரிட்டர், லூக் கேஜாக மைக் கால்டர், மற்றும் டேனி ராண்ட் மற்றும் அயர்ன் பிஸ்ட் ஆக பின் ஜோன்சு ஆகியோர் நடித்துள்ளனர், இவர்கள் அனைவரும் தி டிபென்டெர்சு ஒன்றாக நடித்துள்ளனர், மேலும் ஜோன் பெர்ந்தல் என்பவர் பனிஷர் மற்றும் பிராங்காக நடித்துள்ள்ளார். அத்துடன் மார்வெலுடன் ஒரு சிறப்பு ஒப்பந்தத்தில் கையெழுத்திட்ட ரொசாரியோ டாசன் உட்பட பல நடிகர்கள் பல்வேறு தொடர்களில் நடித்துள்ளனர்.
மார்வெலின் தாய் நிறுவனமான டிஸ்னி தனது சொந்த ஓடிடி தள சேவையான டிஸ்னி+ க்காக பல தொடர்கள் தயாரித்து வருவதால்,நெற்ஃபிளிக்சு இல் இருந்து அனைத்து தொடர்களையும் பிப்ரவரி 2019க்குள் ரத்து செய்யப்பட்டது. ஒப்பந்தப்படி நெற்ஃபிளிக்சில் ஒளிபரப்பான மார்வெல் தொடர்களின் கதாபாத்திரங்களை பயன்படுத்துவதற்கு மார்வெல் இரண்டு ஆண்டுகள் காத்திருக்க வேண்டும் என்பது குறிப்பிடத்தக்கது.
வளர்ச்சி
அக்டோபர் 2013 வாக்கில், மார்வெல் நிறுவனம் நெற்ஃபிளிக்சு மற்றும் அமேசான் பிரைம் வீடியோ போன்ற ஓடிடித் தளத்திற்கு தொடர்களை தயாரிக்க தங்களின் ஆர்வத்தை வெளிப்படுத்தும் வகையில் நான்கு நாடகத் தொடர்களும் மற்றும் குறும் தொடர்களும் கோரிய நேரத்து ஒளித சேவைகள் கீழ் தயாரிக்க முன் வந்தது. அதை தொடர்ந்து டேர்டெவில், ஜெசிகா ஜோன்சு, அயன் பிஸ்ட் மற்றும் லூக் கேஜ் ஆகியவற்றின் அடிப்படையில் நேரடி தொடர்களை நெற்ஃபிளிக்சு வழங்குவதாக டிஸ்னி அடுத்த மாதம் அறிவித்தது.
மேற்கோள்கள்
+ + +
காஞ்சிபுரம் வெள்ளக் கம்பர் கோயில்
காஞ்சிபுரம் வெள்ளக் கம்பர் கோயில் (வெள்ளக்கம்பம்) என அழைக்கப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், பிரமன் வழிபட்ட இம்மூர்த்தியார் தனிச்சந்நிதியில், இச்சிவலிங்கம் மூர்த்தம் மட்டுமே உள்ளதாக அறியப்படும் இக்கோயில் குறிப்புகள்; காஞ்சி புராண படலத்துள் உட்கோயில்களாகச் சொல்லப்பட்டுள்ளது.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியில் உள்ள திருவேகம்பத்தில் அறுபத்துமூவர் (63) மூலத்திருமேனிகள் உள்ள வரிசைக்கு எதிர்புறத்தில் சற்றுத் தள்ளி தனிக்சந்நிதியில் இக்கோயில் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
சிவசூத்திரம்
சிவசூத்திரம் என்பது காஷ்மீர சைவத்தின் நிறுவுனரான வசுகுப்தர் (கி.பி 860–925) எனும் பெரியோனால் இயற்றப்பட்ட நூல் ஆகும். காஷ்மீர சைவர்களின் புனித நூல்களுள் இது ஒன்று.
சைவநூல்
பாணினியின் சங்கத மொழியின் ஒலியன்களைப் பற்றிக் குறிப்பிடும் பதினான்கு சிவசூத்திரங்களினின்றும் இச்சிவசூத்திரம் வேறானது. மேலும் தமிழில் வழங்கும் ஓஷோவின் சிவசூத்திரம் இது அல்ல என்பதும் குறிப்பிடத்தக்கது.
வரலாறு
சிவசூத்திரத்தில் காசுமீர சைவம் தொடர்பான எழுபத்தேழு சூத்திரங்கள் காணப்படுகின்றன. காசுமீரத்தின் சிறீநகரின் அருகேயுள்ள மகாதேவ மலையில் வாழ்ந்தவராகக் கருதப்படும் வசுகுப்தர், ஒரு கனவில் கண்ட திருக்காட்சியை அடுத்து இச்சிவசூத்திரங்களை எழுதினார். சிவசூத்திரங்கள் வசுகுப்தருக்கு வழங்கப்பட்டதாக நம்பப்படும் சங்கரோபால எனும் மலைக்குன்று இன்றும் காசுமீர சைவ அடியவர்களால் யாத்திரை சென்று வழிபடப்படுகின்றது.
விளக்கவுரைகள்
வசுகுப்த சிவசூத்திரத்திற்கு, பிற்காலத்தில் பல விளக்கவுரைகள் எழுதப்பட்டிருக்கின்றன. பத்தாம் நூற்றாண்டில் வாழ்ந்த சேமராயரால் எழுதப்பட்ட விமர்சினியும், பதினோராம் நூற்றாண்டில் வாழ்ந்த பாஸ்கரரால் எழுதப்பட்ட வார்த்திகமும் இவற்றில் முக்கியமானவை. இவை அண்மைக்காலத்தில் ஆங்கிலத்திலும் இத்தாலியிலும் இந்தியிலும் மொழிபெயர்க்கப்பட்டிருக்கின்றன.
வெளி இணைப்புகள்
பகுப்பு:சைவ சமய நூல்கள் பகுப்பு:சைவ சமயம்
புளிச் சோறு
புளிச்சோறு என்பது உடனடி உணவுத் தயாரிப்புகளில் ஒன்றாகும். இது கட்டுச் சாதம் என்றும் அழைக்கப்படுகிறது. இதற்கெனத் தனியாகத் தயாரிக்கப்படும் புளிக்கரைசல் கொண்டு வேகவைத்த அரிசிச் சாதத்துடன் சேர்க்கப்பட்டுத் தயாரிக்கப்படுகிறது. இது கர்ப்பிணிப் பெண்களுக்கான வளைகாப்பு நிகழ்வின் போது தாய் வீட்டிலிருந்து சமைத்து எடுத்துக் கொண்டு வந்து அனைவருக்கும் விருந்தளிக்கும் உணவுகளில் ஒன்றாகவும் உள்ளது.
பகுப்பு:உணவு வகைகள்
ஒளியமங்கலம் வரகுணபாண்டீஸ்வரர் கோயில்
ஒளியமங்கலம் வரகுணபாண்டீஸ்வரர் கோயில் தமிழ்நாட்டில் புதுக்கோட்டை மாவட்டம், ஒளியமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மறைச்சுடர் (சிற்றிதழ்)
ஆசிரியர்
மு. காசிம்
பணிக்கூற்று
இசுலாமிய பல்கலை மாத இதழ்
உள்ளடக்கம்
இவ்விதழ் பல்சுவை அம்சங்களையும், கலை இலக்கிய விடயங்களையும் தன்னகத்தே கொண்டிருந்தது.
பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
பெர்மாங்கனேட்டு
பெர்மாங்கனேட்டு அல்லது பரமங்கனேற்று (Permanganate) என்பது மாங்கனேட்டு (VII) அயனியைப் பெற்றுள்ள வேதிச் சேர்மத்தின் பெயர் ஆகும். இவ்வயனியில் மாங்கனீசு +7 ஆக்சிசனேற்ற நிலையில் உள்ளது. பெர்மாங்கனேட்டு(VII) ஒரு வலிமையான ஆக்சிசனேற்றியாகும். இவ்வயனி நான்குமுக படிக வடிவமைப்பைக் கொண்டுள்ளது. பெர்மாங்கனேட்டு கரைசல்கள் பெரும்பாலும் கருஞ்சிவப்பு வண்ணத்தில் காணப்படும். நடுநிலை அல்லது இலேசான காரக் கரைசல் ஊடகத்தில் இது நிலைப்புத்தன்மையுடன் காணப்படுகிறது. உபயோகப்படுத்தப்படும் ஆக்சிசனேற்றிகள் கலந்துள்ள மாசுக்கள் இவற்றைப் பொருத்து இதனுடைய வேதிப் பண்புகள் அமைகின்றன. உதாரணமாக சோடியம் பெர்மாங்கனேட்டால் ஆக்சிசனேற்றம் செய்யப்படும் முக்குளோரோ ஈத்தேனில் இருந்து கார்பன் டை ஆக்சைடு, மாங்கனீசு டை ஆக்சைடு, சோடியம் அயனிகள், ஐதரோனியம் அயனிகள், குளோரைடு அயனிகள் ஆகியன உருவாகின்றன
வலிமையான காரக் கரைசலுடன் சேர்ந்து பெர்மாங்கனேட்டு(VII) +6 ஆக்சிசனேற்ற நிலையில் உள்ள மாங்கனேட்டு அயனியாக குறைகிறது
நடுநிலைச் சூழலில் பெர்மாங்கனேட்டு(VII) +4 ஆக்சிசனேற்ற நிலையில் உள்ள பழுப்பு நிற மாங்கனீசு ஈராக்சைடாக ஒடுங்குகிறது.
தயாரிப்பு
மாங்கனீசு குளோரைடு அல்லது மாங்கனீசு சல்பேட்டு போன்ற மாங்கனீசு சேர்மங்கள் வலிமையான ஆக்சிசனேற்றிகளான சோடியம் ஐப்போகுளோரைட் அல்லது ஈய ஈராக்சைடுகளால் ஆக்சிசனேற்றப்பட்டு பெர்மாங்கனேட்டுகள் உருவாகின்றன.
மாங்கனேட்டுகள் விகிதச்சமமாதலின்றி பிரிகை அடையும் போது உடன் விளையும் மாங்கனீசு ஈராக்சைடுடன் பெர்மாங்கனேட்டுகள் உருவாகின்றன.
மாங்கனேட்டு உப்புகளின் காரக் கரைசலை மின்னாற்பகுப்பு செய்தல் அல்லது காற்றினால் ஆக்சிசனேற்றம் செய்தல் முறைகளில் வர்த்தக நோக்கிலான பெர்மாங்கனேட்டுகள் தயாரிக்கப்படுகின்றன.
பண்புகள்
பெர்மாங்கனிக் அமிலத்தினுடைய உப்புகள் பெர்மாங்கனேட்டுகள்(VII) என்பனவாகும். இவை பெர்குளோரேட்டுகள் போல வலிமையான ஆக்சிசனேற்றிகளாகச் செயல்படுகின்றன. ஆக்சிசனேற்ற ஒடுக்க வினைகளில் பங்கேற்கும் இவை அளவறி பகுப்பாய்வில் பொதுவாகப் பயன்படுத்தப்படுகின்றன.
கோட்பாடுகளின் அடிப்படையில் நீரை ஆக்சிசனேற்றம் செய்யும் அளவுக்கு பெர்மாங்கனேட்டுகள் வலிமை கொண்டவை என்றாலும் இந்நிலை எப்போதுமே ஏற்படாது. இதைத் தவிர இது, நிலைப்புத் தன்மையுடைய ஒரு உபயோகமுள்ள கரிமச் சேர்மங்களுக்கான வினைப்பொருளாகும். மாங்கனேட்டு(VII) சேர்மங்கள் வெப்பத்தில் அதிக நிலைப்புத் தன்மையுடன் இருப்பதில்லை. உதாரணமாக 230 0 செ வெப்பநிலையில் பொட்டாசியம் பெர்மாங்கனேட்டு சேர்மமானது ஆக்சிசனை வெளியேற்றி பொட்டாசியம் மாங்கனேட்டு மற்றும் மாங்கனீசு ஈராக்சைடாக சிதைவடைகிறது.
ஓர் அமீனை நைட்ரோ சேர்மமாக, ஒர் ஆல்ககாலை கீட்டோனாக, ஆல்டிகைடை கார்பாக்சிலிக் அமிலமாக  , ஒரு விளிம்புநிலை ஆல்க்கீனை கார்பாக்சிலிக் அமிலமாகவும்   ஆக்சாலிக் அமிலத்தை கார்பன் டை ஆக்சைடாக மற்றும் ஒர் ஆல்க்கீனை டையால் ஆகவும் பெர்மாங்கனேட்டால்  ஆக்சிசனேற்றம் செய்ய முடியும். இவ்வாறு நீளும் இப்பட்டியல் இன்னும் நிறைவடையவில்லை என்பது குறிப்பிடத்தகுந்தது.
ஆல்க்கீன் ஆக்சிசனேற்ற வினைகளில் வளைய மாங்கனீசு(V) சேர்மம் ஒரு இடைநிலையாகத் தோன்றுகிறது.
இவற்றையும் காண்க
பகுப்பு:ஆக்சி எதிர்மின்னயனிகள்
கோபால் (நிரலாக்க மொழி)
கோபோல் (COBOL) கணினியில் வர்தகத்தை இலக்காகக் கொண்ட நிரலாக்கல் மொழியாகும். இதன் ஆங்கில விரிவாகம் COmmon Business Oriented Language சுருக்கமாக கோபால் அல்லது கோபோல் (இலங்கை வழக்கு) என்பதாகும். 2002ஆம் ஆண்டு நியமத்தில் Object Oriented Programming Language மற்றும் புதிய நிரலாக்கல் மொழிகளில் உள்ள வசதிகள் சேர்க்கப்பட்டன.
சரித்திரம்
1959 ஆம் ஆண்டு CODASYL (COnference on DAta Systems Languages) குழு மூலமாக் இம்மொழியானது ஆரம்பிக்கப் பட்டது. 1968 ஆம் ஆண்டு அமெரிக்க தேசிய நியமக் குழு கோபால் மொழியின் நியமங்களுக்கு ஒப்புதல் அளித்தது. தொடர்ந்து அதன் சீர்தரம் (நியமம்) விருத்திக்கு அமெரிக்க தேசிய நியமக் குழுவே முன்னெடுத்து வந்துள்ளது.
கோபால் மொழியின் அனுகூலங்கள்
கோபால் மொழி ஆங்கிலத்தைப் போன்றுள்ளதால் அவை தாமாகவே ஆவணப்படுத்தும் வசதியுள்ளவை ஆகும்.
கோபால் எழுத்துக்கள்
கோபால் மொழியில் சீர்தரமாக A இல் இருந்து Z வரையான பெரிய எழுத்துக்களுடன் (சிறிய எழுத்துக்களை ஏற்றுக்கொள்ளாது) 0 இலிருந்து 9 எண்களுடன் விசேட எழுத்துக்களான (, ; , . , < , > , $ ,…… உடனான 51 எழுதுக்களை ஆதரிக்கின்றது.
கோபால் சொற்கள்
எழுத்துக்களிலான தொடர்கள் சொற்களை தோற்றுவிக்கும். கோபால் மொழியில் ஏனைய நிரலாக்கம் போலவே இரண்டு வகையான சொற்கள் உண்டு.
ஏற்கனவே வரையறுக்கப்பட்ட சொற்கள்
கோபால் மொழியில் இலக்கணப்படி சீர்தரமாக ஏற்கனவே சில சொற்கள் வரையறை செய்யப்பட்டுள்ளன. இவை கோபால் மொழியில் தமக்கென ஓர் விசேட கருத்தினைக் கொண்டுள்ளன. ஓர் நிரலாக்கர் இவ்வாறாக வரையறை செய்யப்பட்ட சொற்களை அவ்வரையறக்கு உட்பட்டே பயன்படுத்தல் வேண்டும் மாறாக நிரலாக்கர் விரும்பிய வண்ணம் எதேச்சையாகப் பயன்படுத்த முடியாது. எடுத்துக்காட்டாக ACCEPT, DIVISION, DIVIDE மற்றும் VALUE போன்றவை.
பயனர் (அதாவது நிரலாக்கர்) நிர்ணயிக்கும் சொற்கள்
இது கோபால் நிரலாக்கர்கள் உருவாக்கும் ஓர் தரவு ஒன்றையோ, பந்தியையோ, கோப்பு, ரெக்காட் (Record) குறிப்பதற்காக உருவாக்கப்பட்டதாகும். இவையெல்லாம் பயனர்கள் (நிரல்லாக்கர்கள்) உருவாக்கிய சொற்கள் எனப்படும். எடுத்துக்க்காட்டுகள் ஆவன: AMT, REG-NO, AGE.
வெளியிணைப்புக்கள்
பகுப்பு:நிரல் மொழிகள் பகுப்பு:பல்லியக்குதள மென்பொருட்கள்
தினஜ்பூர் மாவட்டம், வங்காளதேசம்
தினஜ்பூர் மாவட்டம் (Dinajpur District) (দিনাজপুর) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ரங்க்பூர் கோட்டத்தில்   உள்ளது. வடமேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் நகரம் தினஜ்பூர் நகரம் ஆகும்.
மாவட்ட எல்லைகள்
3444.30 சதுர கிலோ மீட்டர் பரப்பு கொண்ட இம்மாவட்டத்தின் வடக்கில் தாகுர்காவ்ன் மாவட்டம் மற்றும் பஞ்சகர் மாவட்டங்களும், தெற்கில் ஜெய்பூர்ஹட் மாவட்டம்  மற்றும் காய்பாந்தா மாவட்டங்களும், கிழக்கில் ரங்க்பூர் மாவட்டம் மற்றும் நீல்பமரி மாவட்டங்களும் மற்றும் மேற்கில் இந்தியாவின் மேற்கு வங்காளம் மாநிலமும் எல்லைகளாக உள்ளது.
மாவட்ட நிர்வாகம்
ரங்க்பூர் கோட்டத்தில் அமைந்த தினஜ்பூர் மாவட்டம் நிர்வாக வசதிக்காக பதின்மூன்று துணை மாவட்டங்களாகப் பிரிக்கப்பட்டுள்ளது.
மேலும் இம்மாவட்டம் தினஜ்பூர், பீரம்பூர், சேதப்கஞ்ச், ஹக்கிம்பூர், பீர்கஞ்ச், புல்பாரி மற்றும் பர்த்திபூர் என எட்டு நகராட்சி மன்றங்களையும், 101 உள்ளாட்சி ஒன்றியங்களையும், 2131 கிராமங்களையும் கொண்டுள்ளது.
இம்மாவட்டம் ஆறு நாடாளுமன்றத் தொகுதிகளைக் கொண்டுள்ளது. இதன் அஞ்சல் சுட்டு எண் 5200 ஆகும்.
வேளாண்மை
இம்மாவட்டத்தில் ஜமுனா, கார்தோ, அட்ராய்,புணர்பாபா, தங்கோன், சோட்டா ஜமுனா, பேலன், இஷாமோதி, வுள்ளி, நோத்தோ, தீபா, சோட்டா தீபா முதலிய ஆறுகள் பாய்வதால் வேளாண்மைத் தொழில் செழிப்பாக உள்ளது. இங்கு விளச்சிப்பழம், மா, நெல், கரும்பு, சணல், வெங்காயம், வாழை, கோதுமை, இஞ்சி, எண்ணெய் வித்துக்கள், தென்னை முதலியவைகள் அதிகம் பயிரிடப்படுகிறது. ஆண்டு சராசரி மழைப் பொழிவு 1919 மில்லி மீட்டராக உள்ளது.
மக்கள் தொகையியல்
3444.30 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 8 29,90,128  ஆக உள்ளது. அதில் ஆண்கள் 15,08,670 ஆகவும், பெண்கள் 14,81,458 ஆகவும் உள்ளனர். பாலின விகிதம் 102  ஆண்களுக்கு  100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 868  நபர்கள் வீதம் வாழ்கின்றனர். சராசரி எழுத்தறிவு 56.7 % ஆக உள்ளது.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12], நான்கு ஆண்டு படிப்பு கொண்ட இளநிலை பட்டப்படிப்பு  மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
தட்ப வெப்பம்
தினஜ்பூர் மாவட்டத்தின் தட்ப வெப்பம் கோடைக்காலத்தில் அதிகபட்சமாக 32.8° செல்சியல் ஆகவும், குளிர்காலத்தில் அதிகபட்சமாக  14.4° செல்சியஸ் வெப்பம் காணப்படுகிறது.
கல்வி
இம்மாவட்டத்தில் மூன்று உயர்நிலைப் பள்ளிகளும், இரண்டு அரசு கலை மற்றும் அறிவியல் கல்லூரிகளும், ஒரு அரசு மருத்துவக் கல்லூரியும் உள்ளது.
மேற்கோள்கள்
பகுப்பு:வங்காளதேச மாவட்டங்கள்
சந்திரிகாகௌளை
சந்திரிகாகௌளை இராகம் கருநாடக இசையில் பயன்படும் இராகங்களில் ஒன்றாகும். இது 8 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 2 ஆவது மேளமாகிய ஹனுமத்தோடி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1) ஆகிய சுரங்கள் வருகின்றன.
பகுப்பு:தோடியின் ஜன்னிய இராகங்கள்
வம்சதாரா ஆறு
வம்சதாரா ஆறு (Vamsadhara or Bansadhara River) என்பது இந்தியாவில் ஆந்திரப் பிரதேசம் மற்றும் ஒடிசா மாநிலங்களின் வழியே கிழக்கு நோக்கிப் பாயும் ஒரு முக்கியமான ஆறு ஆகும். இது ருசிகுல்யா ஆறு மற்றும் கோதாவரி ஆறுகளுக்கிடையே பாய்கிறது.
சிறீகாகுளம் மாவட்டத்தின் கலிங்கப்பட்டினம் இந்த ஆற்றின் ஓரத்தில் அமைந்துள்ள சுற்றுலாப் பயணிகளை ஈர்க்கும் இடமாகும்.
மகேந்திர தனாயா   வம்சதாரா ஆற்றின் முக்கிய துணை ஆறாகும். இது ஒடிசா மாநிலத்தின் கஜபதி மாவட்டத்தில் உருவாகிப் பின்னர் ஆந்திர மாநிலம் கோட்டா அணைக்கட்டில் இணைகிறது. இந்த ஆற்றின் குறுக்கே ரேகுலப்பாடு என்ற இடத்தில் ஆற்றைத் தடுத்து பாசனத்திற்குப் பயன்படுத்த புதிய அணைக்கட்டு ஒன்று கட்டப்பட்டுவருகிறது.
வம்சதாரா திட்டம்
பொட்டெபள்ளி ராஜகோபால ராவ் செயல்திட்டம் இந்த வம்சதாரா ஆற்றில் கட்டப்பட்டுள்ளது.
மேற்கோள்கள்
பகுப்பு:ஒடிசாவின் ஆறுகள் பகுப்பு:ஆந்திர ஆறுகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சாமனூர் நரசிம்மசாமி கோயில்
சாமனூர் நரசிம்மசாமி கோயில் தமிழ்நாட்டில் தர்மபுரி மாவட்டம், சாமனூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உலக சமசுகிருத மாநாடு
உலக சமசுகிருத மாநாடு (World Sanskrit Conference) என்பது உலக அளவில் பல்வேறு இடங்களில் ஏற்பாடு செய்யப்பட்ட ஒரு பன்னாட்டு சமசுகிருத மொழிக்கான மாநாடு ஆகும். இது வட அமெரிக்கா, ஐரோப்பா, ஆசியா மற்றும் ஆத்திரேலியாவில் நடைபெற்றுள்ளது. 1972ஆம் ஆண்டு தில்லியில் நடைபெற்ற பன்னாட்டு சமசுகிருத மாநாடு முதல் உலக சமசுகிருத மாநாடாகக் கருதப்படுகிறது. இதுவரை இந்தியாவில் நான்கு முறை (1972, 1981, 1997, 2012) இம்மாநாடு நடத்தப்பட்டுள்ளது.
வரலாறு
வலது|thumb| சணல் அடிப்படையிலான காகிதத்தில் பண்டைய சமசுகிருதம். சணல் இழை பொதுவாக கிமு 200 முதல் 1800 களின் பிற்பகுதி வரை காகித உற்பத்தியில் பயன்படுத்தப்பட்டது. பன்னாட்டு சமசுகிருத ஆய்வுகள் சங்கத்தின் அதிகாரப்பூர்வ இணையதளத்தின்படி, முக்கிய இந்தியப் பல்கலைக் கழகங்களின் பல சமசுகிருத அறிஞர்கள், பன்னாட்டுக் கீழ்த்திசை மொழிப்புலமையாளர் சம்மேளனம்" சமசுகிருதம் மற்றும் அதனுடன் தொடர்புடைய பாடங்களைப் பற்றிய முழு விவாதத்திற்கு போதுமான வாய்ப்பை அனுமதிக்கவில்லை" என்று உணர்ந்தனர். இந்த அறிஞர்கள் இந்திய அரசாங்கத்தை அணுகி, இது தொடர்பாக மார்ச் 1972-ல் புது தில்லியில் முதல் பன்னாட்டுச் சமசுகிருத மாநாட்டைக் கூட்ட ஏற்பாடு செய்தனர். இதற்கு அடுத்த ஆண்டு (1973-ல்), கீழ்த்திசை மொழிப்புலமையாளர்களின் 29வது பன்னாட்டுக் கீழ்த்திசை மொழிப்புலமையாளர் மாநாட்டில் கலந்துகொள்ள உலகம் முழுவதிலுமிருந்து வருகை தந்த சமசுகிருத அறிஞர்கள் ஒன்றிணைந்து பன்னாட்டு சமசுகிருத ஆய்வுகள் சங்கத்தினை தோற்றுவித்தனர். சமசுகிருத மாநாடுகளை உலகெங்கிலும் பல்வேறு இடங்களில் நடத்துவதே இவர்களின் முக்கிய நோக்கமாகவும் பொறுப்பாகவும் இருந்தது. 1972ஆம் ஆண்டு புது தில்லி மாநாடு "முதல் உலக சமசுகிருத மாநாடு" என்று பின்னேற்புடன் அங்கீகரிக்கப்பட்டது.
2015-ல் தாய்லாந்தின் பாங்காக்கில் நடந்த பதினாறாவது மாநாட்டுக்கு இந்திய அரசாங்கத்திடமிருந்து வரலாறு காணாத ஆதரவு கிடைத்தது. "மென்மையான சக்தியின் காட்சி" என்று சிலர் அழைத்ததில், வெளிவிவகார அமைச்சர் சுஷ்மா சுவராஜ் தலைமையில் 250 சமசுகிருத அறிஞர்களைக் கொண்ட குழுவை இந்தியா அனுப்பியது. சுஷ்மா சுவராஜ் சமசுகிருதத்தில் தொடக்க உரையை வழங்கினார். சமசுகிருதக் கல்வியை ஆதரித்த தாய்லாந்தின் இளவரசி மகா சக்ரி சிரிந்தோர்ன் மற்றும் சூலலோங்கோர்ன் பல்கலைக்கழகத்தில் பாளி மற்றும் சமசுகிருதத்தில் முதுகலைப் பட்டம் பெற்ற இளவரசி சிரிந்தோர்னின் நினைவாக இந்த மாநாடு நடத்தப்பட்டது. 2015ஆம் ஆண்டு நடைபெற்ற மாநாட்டின் போது சில சர்ச்சைகள் எழுந்தன. இம்மாநாட்டினை ராஜீவ் மல்கோத்ரா துவக்கி வைத்தார்.
வான்கூவரில் நடந்த 2018ஆம் ஆண்டு மாநாட்டில் "எங்கள் சமசுகிருதத்தின் கதை" என்ற தலைப்பில் அமர்வு ஒன்று இடம்பெற்றது, இதில் இரண்டு பெண் சமசுகிருதவாதிகள் வாதிட்டனர். மூன்றாவது பெண் சமசுகிருதவாதி நடுவராக இருந்தார். இந்த அமர்வு கட்டுக்கடங்காத பார்வையாளர்களிடமிருந்து பாலியல் மற்றும் சாதிவெறி கருத்துக்களால் பாதிக்கப்பட்டது. இண்டாலஜி (INDOLOGY லிஸ்ட்செர்விற்கு அனுப்பப்பட்ட மின்னஞ்சலில், முன்னணி மாநாட்டு அமைப்பாளர் முனைவர் ஆதிஷ் சதாயே, "பார்வையாளர்களில் சிலரின் குண்டர்த்தனமான நடத்தைக்கு" பகிரங்கமாக மன்னிப்பு கோரினார்.
தேதிகள் மற்றும் இடங்கள்
முதல் உலக சமசுகிருத மாநாடு 26-31 மார்ச் 1972-ல் இந்தியாவின் புது தில்லியில் உள்ள விக்யான் பவனில் நடைபெற்றது. இதன் தலைவராக முனைவர் அரங்கநாதன் இருந்தார். இதன் பிறகு, நடைபெற்ற மாநாடுகள் பின்வருமாறு:
எதிர்கால நிகழ்வு
பதினெட்டாவது மாநாடு 2023-ல் ஆத்திரேலியாவின் கான்பராவில் நடைபெற உள்ளது.
நடவடிக்கைகள்
உலக சமசுகிருத மாநாட்டில் மாநாட்டு கருத்தரங்க மலர்கள் பின்வருமாறு வெளியிடப்பட்டுள்ளன:
மேலும் படிக்க
பகுப்பு:சமசுகிருதம் பகுப்பு:இந்திய மொழிகள்
ஆக்சிகார்பாக்சின்
ஆக்சிகார்பாக்சின் (Oxycarboxin) என்பது C12H13NO4S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு பூஞ்சைக் கொல்லியாகப் பயன்படுத்தப்படுகிறது.
பயன்
சோயாபீன் துரு போன்ற பூஞ்சைத் துரு நோய்களைக் கட்டுப்படுத்த ஆக்சிகார்பாக்சின் பயன்படுத்தப்படுகிறது.
தயாரிப்பு
அசிட்டோவசிட்டனிலைடு மற்றும் 2-மெர்காப்டோயெத்தனால் சேர்மங்களைப் பயன்படுத்தி ஆக்சிகார்பாக்சின் தயாரிக்கப்படுகிறது.
மேற்கோள்கள்
பகுப்பு:அனிலைடுகள் பகுப்பு:பூஞ்சைக் கொல்லிகள் பகுப்பு:பல்லின வளையச் சேர்மங்கள் பகுப்பு:சல்போன்கள்
மு. மணிவெள்ளையன்
'''மு. மணிவெள்ளையன்''' (பிறப்பு: ஏப்ரல் 15 1948) மலேசியாவில் எழுத்தாளர்களுள் ஒருவராவரான இவர் காப்புறுதி முகவராவார். மேலும் இவர் "தமிழியம்" இதழின் ஆசிரியராகவும், உலகப் பண்பாட்டு இயக்கப் பொதுச் செயலாளராகவும், "திருக்குறள்" நெறி பரப்புநராகவும் கடமையாற்றியுள்ளார்.
எழுத்துத் துறை ஈடுபாடு
1966 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் வணிகவியல், குறளியம் மற்றும் சமுதாயச் சிந்தைனைக் கட்டுரைகளே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1948 பிறப்புகள்
இரா. கலைக்கோவன்
'''இரா. கலைக்கோவன்''' என்பவர் தமிழக வரலாற்று ஆய்வாளர் ஆவார். இவர் 1982ம் ஆண்டு டாக்டர் மா. இராசமாணிக்கனார் வரலாற்று ஆய்வு மையத்தினை உருவாக்கினார்.
இவர் வரலாற்றுத் துறை சார்பான ஐம்பதுக்கும் மேற்பட்ட புத்தகங்கள், 25 வரலாறு ஆய்விதழ்கள் போன்றவற்றை எழுதியுள்ளார். வரலாறு டாட் காம் எனும் வரலாறுகள் குறித்தான இணையதளத்தில் பல்வேறு கட்டுரைகளை எழுதியுள்ளார்.
நூல்கள்
சோழர் கால ஆடற்கலை- இரா.கலைக்கோவன்- சேகர் பதிப்பகம்
ஆதாரங்கள்
பகுப்பு:வாழும் நபர்கள் பகுப்பு:தமிழ் வரலாற்று ஆய்வாளர்கள்
பழ வௌவால்
தெரோபசு (Pteropus)(துணை வரிசை இன்டெரோகைரோப்டெரா) என்பது பெரிய வகை வெளவாலின் பேரினமாகும். இது உலகின் காணப்படும் மிகப்பெரிய வெளவால்களில் ஒன்றாகும். இவை பொதுவாக பழந்தின்னி வெளவால்கள் அல்லது பறக்கும் நரிகள் என பேச்சுவழக்கு பெயர்களில் அறியப்படுகின்றன. இவை தெற்காசியா, தென்கிழக்கு ஆசியா, ஆத்திரேலியா, கிழக்கு ஆப்பிரிக்கா மற்றும் இந்திய மற்றும் பசிபிக் பெருங்கடல்களில் சில கடல் தீவுகளில் வாழ்கின்றன. இந்தப் பேரினத்தில் குறைந்தது 60 சிற்றினங்கள் உள்ளன.
பறக்கும் நரிகள் எனப்படும் இந்த வெளவால்கள், பழங்கள் மற்றும் பிற தாவரப் பொருட்களை உண்கின்றன, எப்போதாவது பூச்சிகளையும் சாப்பிடுகின்றன. இவை வாசனை உணர்வின் மூலம் வளங்களைக் கண்டறிகின்றன. பெரும்பாலானவை, இரவாடி வகையின. இவை எதிரொலியினைப் பயன்படுத்த முடியாததால், கூரிய பார்வையுடன் பயணிக்கின்றன. இவை நீண்ட ஆயுட்காலம் மற்றும் குறைந்த இனப்பெருக்க தன்மையினைக் கொண்டுள்ளன. பெரும்பாலான சிற்றினங்களில் வருடத்திற்கு ஒரு சந்ததியை மட்டுமே உற்பத்தி செய்கின்றன. இவற்றின் குறைவான சந்ததி உற்பத்தி, வேட்டையாடுதல், அழித்தல் மற்றும் இயற்கை பேரழிவுகள் போன்ற அச்சுறுத்தல்களுக்கு இவை ஆளாகிறது. ஆறு பறக்கும் நரி சிற்றினங்கள் நவீன காலத்தில் அதிக வேட்டையாடுவதன் மூலம் அழிந்துவிட்டன. பறக்கும் நரிகள் பயிர்களை சேதப்படுத்துவதாக நம்பப்படுவதால் அடிக்கடி துன்புறுத்தப்படுகின்றன. விதை பரவல் மூலம் காடுகளின் மீளுருவாக்கம் செய்வதன் மூலம் இவை சூழலியல் ரீதியாக நன்மை பயக்கும் தன்மையுடையன. இவை தாவரங்களை மகரந்தச் சேர்க்கை செய்வதன் மூலம் சுற்றுச்சூழல் அமைப்புகளுக்கும் மனித நலன்களுக்கும் பயனளிக்கின்றன.
மற்ற வௌவால்களைப் போலவே, பறக்கும் நரிகளும் மனிதர்களில் ஒரு சில நோய்கள் ஏற்பட காரணமாக இருக்கின்றன. ஏனெனில் இவை ரேபிஸ் மற்றும் ஹெண்ட்ரா திநுண்மி போன்ற ஆத்திரேலிய வெளவால் லைசா திநுண்மி உட்பட அரிதான ஆனால் ஆபத்தான நோய் கடத்திகளாக இருக்கின்றன. அறியப்பட்ட ஏழு மனித இறப்புகள் இந்த இரண்டு நோய்களால் விளைந்துள்ளன. நிபா தீநுண்மி பறக்கும் நரிகளாலும் பரவுகிறது. இது அதிகமான மக்களை பாதிக்கிறது. 100க்கும் மேற்பட்ட இறப்புகள் ஏற்பட்டுள்ளன.
வெளவால்கள் பாரம்பரிய கலைகளுடன் நாட்டுப்புறவியல் மற்றும் ஆயுதங்களுடன் தொடர்புடையன. பழங்குடியினருடன் கலாச்சார முக்கியத்துவம் வாய்ந்தவை. இவற்றின் உரோமங்களும் பற்களும் கடந்த காலத்தில் நாணயமாக பயன்படுத்தப்பட்டன. சில ஆதிவாசிகள் இன்றும் வெளவால் பற்களை நாணயமாக பயன்படுத்துகின்றனர்.
மேற்கோள்கள்
பகுப்பு:வௌவால்கள்
கங்கோத்ரி தேசியப் பூங்கா
கங்கோத்ரி தேசியப் பூங்கா (ஆங்கிலம்: Gangotri National Park) வட இந்தியாவின் உத்தராகண்டம் மாநிலத்தில் அமைந்துள்ளது. இந்த தேசியப் பூங்காவானது 1553 சதுர கிலோமீட்டர்கள் பரப்பளவு கொண்டது. இங்கு இதுவரை 15 வகையான பாலூட்டி உயிரினங்களும் 150 வகையான பறவை இனங்களும் கணக்கெடுக்கப்பட்டுள்ளன. இங்கு சிறுத்தை வகைகள், மான் வகைகள் மற்றும் கரடி வகைகள் அதிகமாகக் காணப்படுகின்றன. இந்தப் பூங்காவானது ஹார்ஸில் நகரிலிருந்து 30 கிலோமீட்டர்கள் தொலைவில் அமைந்துள்ளது. ஏப்ரல் முதல் அக்டோபர் வரையான மாதங்களில் அதிக அளவு சுற்றுலாப்பயணிகள் வருகின்றனர்.
பகுப்பு:உத்தராகண்டம் பகுப்பு:இந்திய தேசியப் பூங்காக்கள் பகுப்பு:உத்தராகண்டத்திலுள்ள தேசியப் பூங்காக்கள் பகுப்பு:உத்தராகண்டத்திலுள்ள சுற்றுலாத் தளங்கள்
மறை நேசன் (சிற்றிதழ்)
உள்ளடக்கம்
இவ்விதழ் இசுலாமிய வழிகாட்டல் தொடர்பான ஆக்கங்களையும், இசுலாமிய எழுத்தாளர்களின் இலக்கிய ஆக்கங்களையும் இது அதிகளவில் உள்வாங்கியிருந்தது. பல்சுவை அம்சங்களையும், கலை இலக்கிய விடயங்களையும் தன்னகத்தே கொண்டிருந்தது.
பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
முக்தாம்பரி
முக்தாம்பரி இராகம் கருநாடக இசையில் பயன்படும் இராகங்களில் ஒன்றாகும். இது 8 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 2 ஆவது மேளமாகிய ஹனுமத்தோடி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
பகுப்பு:தோடியின் ஜன்னிய இராகங்கள்
இரண்டாம் மெகமுது
இரண்டாம் மெகமுது (Mehmed II; محمد ثانى; நவீன II. Mehmet; 30 மார்ச் 1432 – 3 மே 1481), பொதுவாக மெகமுது, வெற்றியாளர் (Mehmed the Conqueror; Fatih Sultan Mehmet), என்பவர் உதுமானிய சுல்தானாக 1444 ஆகத்து முதல் 1446 செப்டம்பர் வரையும், பின்னர் 1451 பெப்ரவரி முதல் 1481 மே வரை ஆட்சி புரிந்தார். இவரது முதலாவது ஆட்சியின் போது, யோன் உனியாடியின் தலைமையிலான சிலுவைப் போரை வெற்றி கொண்டார். 1451 இல் மீண்டும் ஆட்சியேறிய போது, உதுமானியரின் கடற்படையை வலிமைப்படுத்தி கான்சுடான்டினோப்பிளைக் கைப்பற்றும் முயற்சியில் இறங்கினார்.
தனது 21-வது அகவையில், கான்ஸ்டண்டினோபிலைக் (இன்றைய இசுதான்புல்) கைப்பற்றினார். இதன் மூலம் பைசாந்தியப் பேரரசின் வீழ்ச்சிக்கு வழிவகுத்தார். அக்காலத்தில் கிழக்கு உரோமைப் பேரரசின் தலைநகராக கான்ஸ்டண்டினோபில் விளங்கியிருந்தது. இதனால், மெகுமெது உரோமைப் பேரரசின் "சீசர்" (Qayser-i Rûm) பட்டத்திற்கும் உரிமை கோரினார். இவர் தனது வாழ்வுக் காலத்தில் உதுமானியப் பேரரசை உரோமைப் பேரரசின் தொடர்ச்சியாகவே கருதி வந்திருந்தார்.
மெகுமெது தொடர்ந்து அனத்தோலியாவைக் கைப்பற்றி ஒருங்கிணைத்தார். தென்கிழக்கு ஐரோப்பாவில் பொசுனியா வரை கைப்பற்றினார். உள்நாட்டில் அவர் பல அரசியல் மற்றும் சமூக சீர்திருத்தங்களை அறிமுகப்படுத்தினார். கலை மற்றும் அறிவியலை ஊக்குவித்தார், அவரது ஆட்சியின் முடிவில், அவரது மறுகட்டுமானத் திட்டம் நகரத்தை ஒரு வளர்ந்து வரும் ஏகாதிபத்திய தலைநகராக மாற்றியது. நவீன கால துருக்கி மட்டுமல்லாது, பரந்த முசுலிம் உலகின் பல பகுதிகளில் இவர் ஒரு வீரராகக் கருதப்படுகிறார். இஸ்தான்புல்லின் பாத்தி மாவட்டம், பாத்தி சுல்தான் மெகுமது பாலம், பாத்தி மசூதி ஆகியவை இவரின் நினைவாகப் பெயரிடப்பட்டவை ஆகும்.
இளமைக் காலம்
இரண்டாம் முகமது, 30 மார்ச் 1432 இல் ஆட்டோமான் அரசின் அப்போதைய தலைநகரான எட்ரின் என்ற ஊரில். அவரது தந்தை சுல்தான் இரண்டாம் முராத் (1404-51) மற்றும் அவரது தாயார் குமா வாலித் கட்டன் என்பவராவார்கள். இரண்டாம் முகமது பதினொரு வயதான போது ஒட்டோமான் ஆட்சியின் அனுபவம் பெற அவர் அமாசியவிற்கு அனுப்பி வைக்கப்பட்டார், சுல்தான்  இரண்டாம் முராத் மேலும் பல ஆசிரியர்களை கல்வி பயில நியமித்தார். இந்த இசுலாமிய கல்வி முகமதின் மனநிலையை வடிவமைப்பதிலும் அவரது முசுலீம் நம்பிக்கைகளை வலுப்படுத்துவதிலும் பெரும் தாக்கத்தை ஏற்படுத்தியது.
விஞ்ஞான பயிற்சியாளர்களால், குறிப்பாக அவரது வழிகாட்டியான மொல்லா செரானியால் இசுலாமிய நடைமுறையில் அவர் செல்வாக்கு செலுத்தினார், மேலும் அவர் அவர்களின் அணுகுமுறையைப் பின்பற்றினார். முகமதுவின் வாழ்க்கையில் அக்சாம்சாதீனின் செல்வாக்கு சிறு வயதிலிருந்தே பிரதானமாக இருந்தது, குறிப்பாக கான்ஸ்டான்டினோபிளைக் கைப்பற்றி பைசாந்திய பேரரசைக் கவிழ்ப்பதற்கான தனது இசுலாமிய கடமையை நிறைவேற்ற வேண்டிய கட்டாயத்தில் இருந்தது.
கான்சுடான்டினோப்பிள் போர்
1453 முகம்மது தனது படையுடன் கான்சுடான்டினோப்பிளைக் கைப்பற்றினார். அவரது படையில் 80,000 முதல் 200,000 படைவீரர்களும், 320 போர்க்கலன்கள் உடைய வலுவான கடற்படை வீரர்களையும் கொண்டதாக இருந்தது. இத்தகைய வலுவான படையை 1451 ஆண்டிலிருந்தே வலுப்படுத்தியது குறிப்பிடத்தக்கதாகும்.
தனது 21 வயதில், கான்ஸ்டான்டினோபிளை (நவீனகால இசுதான்புல் ) கைப்பற்றி பைசாந்திய பேரரசிற்கு முற்றுப்புள்ளி வைத்தார். வெற்றியின் பின்னர் முகமது இது கான்ஸ்டான்டினோபில் உரோமானியப் பேரரசின் இடமாகவும் தலைநகராகவும் இருந்தது என்ற கூற்றின் அடிப்படையில் உரோமானியப் பேரரசின் " சீசர் " ( கெய்சர்-ஐ ரோம் ) என்ற தலைப்பைக் கோரினார், இந்த கூற்று கிழக்கு மரபுவழி திருச்சபையால் மட்டுமே அங்கீகரிக்கப்பட்டது.
செர்பியாவின் வெற்றி (1454-1459)
கான்ஸ்டான்டினோபிளுக்குப் பிறகு இரண்டாம் முகமதுவின் கவனம் செர்பியாவின் திசையில் இருந்தன, இது 1389 இல் கொசோவோ போருக்குப் பின்னர் ஒட்டோமான் வசல் மாநிலமாக இருந்தது. 1454 ஆம் ஆண்டு செர்பியா முற்றுகையிடப்பட்டது. ஒட்டோமான்களும் ஹங்கேரியர்களும் 1456 வரை ஆண்டுகளில் போரிட்டனர்.